D adeg n yeɣzeran yemmuten, ucanen d yilfan uɣalen d iqqera n wadeg-nni. D akal nekkren yergazen d ineglas ala lḥeǧǧaǧ it-yettazgaren am tbuciṭant… Ɣer taggara, kera n yesbnyuliyen ssersen tiṭṭ-nesn ɣef temmut-a yecban lḥif-nsen. Cemrren i yeɣalen-nsen ad xdmen azaɣar awras, fersen imadaɣen n tidek akken ad rren deg umkkan-is tijunan n waḍil, ɛezlen yiwet n tefawet n wakkal akken ad terren d tibḥirt dina. Deɣa tellul-d Riyu Saladu seg liman, ussefled,tellul-d am yimɣan daxel iẓekkwa.